cyanic-selkie/wikianc huggingface dataset:
Bo Sundström
thumb|Bo Sundström (kuvassa keskellä hattu päässään) esiintymässä yhtyeensä kanssa vuonna 2007. Bo ”Bosse” Sigvard Sundström (s. 16. lokakuuta 1961 Piitime) on ruotsalainen laulaja, kitaristi ja lauluntekijä. Sundström tunnetaan parhaiten Bo Kaspers Orkester -yhtyeen keulahahmona; jolloin hän käyttää artistinimeä Bo Kasper. Hän on julkaissut kaksi albumia omalla nimellä, Skåne (2004) ja Den lyckliges väg (2007), jälkimmäinen yhteistyössä Frida Öhrnin kanssa.
Alcahest
Päähenkilöt
Garstein on taikaopiston opiskelija, joka liittyy Alenin seuraan ensimmäisen kentän puolivälissä. Taisteluissa hän käyttää taikasalamaa, joka ohjaa itsensä vihollisten keskelle, ja pystyy pommittamaan koko ruudun, samalla vahingoittaen kaikkia vihollisia.
Elikshil on Panakeian kuningaskunnan prinsessa. Taisteluissa hän käyttää parannustaikaa ja ampuu tulipalloja. Alen tapaa hänet toisen kentän puolivälissä.
Sirius käyttää aseenaan rautanuijaa ja ampuu energiapalloja. Alen tapaa hänet kolmannessa kentässä.
Magna on kyborgi, joka on ollut lepotilassa tuhannen vuoden ajan. Alen tapaa hänet neljännen kentän lopussa ja hän pysyy joukon jäsenenä koko viidennen kentän ajan. Hänkin ampuu energiapalloja.
Nevis on muodonmuuttaja, joka voi muuttua taisteluissa lohikäärmeeksi ja ampua tulipalloja.
Vastustajat
Alcahest on demonijumala, joka uhkaa maailmaa. Hän on pelin loppuvastus ja taistelun puolivälissä muuttuu violettisiipiseksi otukseksi, joka ampuu sähköä ja kutsuu meteoreita.
Gordon on eräs Keisarin kenraali. Hän on pelin yleisin Alcahestin käskyläinen ja häntä vastaan taistellaan eniten.
Keisarin uskotaan olevan maailmanvalloituksen suunnitelman takana.
Gabalis on eräs Keisarin käskyläinen ja hän yrittää estää Alenin joukon pääsemistä toisen kentän vuoreen. Taistelussa hän kykenee hyppäämään hyvin korkealle ja heittelee sinisiä tuliaaltoja.
Sara tunnetaan myös nimellä Loimunkenraali (The Blaze General). Hän taistelee Alenin joukkoa vastaan veljensä Gazan rinnalla. Sara kykenee muuttumaan liekiksi.
Gaza tunnetaan myös nimellä Tuulenkenraali (The Gale General). Hän taistelee Alenin joukkoa vastaan siskonsa Saran rinnalla. Gaza kykenee muuttumaan jääpyörteeksi.
Karouge on Pyhäterän käskyläinen. Hän taistelee Alenin joukkoa vastaan leijuvalla linnoituksella. Karouge osaa kaukosiirtyä ja hän ammuskelee tulipalloja. Karouge käyttää kahta miekkaa ja heittelee niitä kuin bumerangia.
Babilom on vihreä mies, joka osaa kaukosiirtyä ja ammuskelee energiapalloja. Taistelun puolivälissä hän muuttuu valtavaksi pääksi.
Veronumero
Veronumero on 12 merkin yksilöllinen numerosarja, jota käytetään Suomessa rakennusalalla. Henkilön veronumero merkitään kuvalliseen henkilötunnisteeseen, joka on pidettävä esillä rakennustyömaalla työskennellessä. Kaikki rakennusalan työntekijät on myös merkittävä julkiseen veronumerorekisteriin.
Veronumeron hakeminen ja rekisteröiminen
Henkilöasiakkaat saavat veronumeron verokortin yhteydessä ja ammatinharjoittajat ennakkoverolipulla. Veronumeron saa myös pyytämällä sitä verotoimistosta. Ulkomaalaisten rakennusalan työntekijöiden on aina haettava veronumeroa. Työnantaja voi tilata veronumerot keskitetysti toimittamalla verotoimistoon työntekijöittensä henkilötunnukset. Verohallinnon internetsivuilla on tarkat ohjeet veronumeron hakemiseen.
Veronumerolain mukaan rakennusalan veronumerot on ilmoitettava Verohallinnolle rakennusalan veronumerorekisteriin. Verottaja ei rekisteröi veronumeroita automaattisesti niiden antamisen yhteydessä. Rekisteröinnin voi hoitaa työntekijä itse, mutta yleensä työnantaja ilmoittaa työntekijöiden veronumerot kootusti. Ilmoittaminen on maksutonta ja onnistuu myös veronumeroiden tilaamisen yhteydessä. Jos työnantajalla on jo veronumerot, hän voi ilmoittaa työntekijät rekisteriin lähettämällä veronumeropyynnön.
Veronumerolaki
Veronumeron käyttöä säätelee veronumerolaki, jonka tarkoituksena on estää harmaata taloutta ja auttaa kartoittamaan Suomessa väliaikaisesti oleskelevien ulkomaalaisten työntekijöiden määrää. Veronumerolaki astui voimaan 15. joulukuuta 2011. Uusilla rakennustyömailla veronumeron käyttöä on edellytetty 1. syyskuuta 2012 alkaen, mutta vanhoille työmaille siirtymäaikaa annettiin maaliskuun 2013 alkuun asti.
Shenay Perry
Perry ei ole voittanut urallaan yhtään WTA-turnausta, mutta ITF-turnausvoittoja hänellä on kaksinpelissä yhdeksän kappaletta, jotka kaikki ovat tulleet Yhdysvalloissa. Nelinpelissä ITF-turnausvoittoja Perryllä on seitsemän, joista kaikki ovat tulleet Yhdysvalloissa ja yhdysvaltalaisen parin kanssa.
Peter Jackson’s King Kong: The Official Game of the Movie
Peter Jackson’s King Kong: The Official Game of the Movie on Peter Jacksonin ohjaamaan King Kong -elokuvaan perustuva, vuonna 2005 julkaistu tietokonepeli. Sen on kehittänyt ja julkaissut Ubisoft. Pelin varsinaisena suunnittelijana toimi pelisuunnittelija Michel Ancel, mutta myös Peter Jackson osallistui kehitystyöhön.
Shenay Perry
Grand Slam -turnauksissa Perryn paras saavutus on neljännelle kierrokselle pääsy Wimbledonissa vuonna 2006. Ranskan avoimissa vuonna 2006 hän pääsi kolmannelle kierrokselle asti.
Fed Cupissa Perry edusti Yhdysvaltoja maailmanlohkon puolivälierissä Saksaa vastaan. Maaottelun ratkettua Yhdysvaltojen voitoksi hän pääsi pelaamaan Vania Kingin kanssa Anna-Lena Grönefeldiä ja Jasmin Wöhriä vastaan häviten ottelunsa.
Peter Jackson’s King Kong: The Official Game of the Movie
Peli poikkeaa juoneltaan huomattavasti elokuvasta. Pelaajan päämääränä on päästä pois Pääkallosaarelta. Vastassa on elokuvastakin tuttuja dinosauruksia, jättiläishyönteisiä ynnä muuta. Pelissä voi pelata niin ihmishahmolla kuin itse Kongillakin. Pelissä on monia lisäominaisuuksia, jotka avautuvat tarpeeksi pitkällisen pelaamisen jälkeen. Yksi niistä on vaihtoehtoinen loppu, jossa King Kong voi pelastua.
Catherine Bell
Catherine Lisa Bell (s. 14. elokuuta 1968 Lontoo, Englanti) on yhdysvaltalainen näyttelijä. Hänet tunnetaan muun muassa rooleistaan Sarah MacKenzienä televisiosarjassa Kunnian miehet (engl. 'JAG'), Denise Sherwoodina televisiosarjassa Kasarmin naiset ja Cassandra Nightingalena The Good Witch -elokuvasarjassa ja televisiosarjassa Good Witch.
Nuoruus
Bell syntyi Lontoossa, Britanniassa, englantilaiselle arkkitehdille ja iranilaislähtöiselle sairaanhoitajalle. Vanhempiensa erottua hän muutti kuitenkin jo kaksivuotiaana äitinsä kanssa Los Angelesiin. Perhetaustansa vuoksi hän osaa farsia.
Ura
Hän on esiintynyt monissa eri elokuvissa ja televisiosarjoissa. Elokuvassa Kuolema pukee häntä hän esitti Isabella Rossellinia. Elokuvista tunnetuin on Bruce – taivaanlahja (2003).
Yksityiselämä
Bell ja Adam Beason menivät naimisiin toukokuussa 1994. Heillä on kaksi yhteistä lasta (s.2003 ja 2010). Bell ja Beason erosivat syyskuussa 2015.
Poe Dameron
Poe Dameron on kuvitteellinen henkilö Tähtien sota -elokuvasarjassa. Hahmo esiintyi ensi kertaa vuonna 2015 elokuvassa Star Wars: The Force Awakens, jossa häntä esittää Oscar Isaac. Poe on Vastarinnan riveissä palveleva X-siipihävittäjän lentäjä, joka tahattomasti tuo entisen iskusotilas Finnin sekä Jakkulla asuvan romunkerääjä Reyn osaksi taistelua Ensimmäistä ritarikuntaa vastaan.
The Force Awakens
Elokuvassa Star Wars: The Force Awakens Poe Dameron palvelee lentäjänä kenraali Leia Organan alaisuudessa, apunaan astromekaanikkodroidi BB-8. Leia lähettää hänet aavikkoplaneetta Jakkulle noutamaan Lor San Tekkalta puuttuvan osan kartasta, joka johtaa Leian kaksoisveljen, Luke Skywalkerin, olinpaikkaan. Mutta heti kun Poe on saanut kartan, Ensimmäinen ritarikunta hyökkää ja vangitsee hänet. Poe oli kuitenkin piilottanut kartan BB-8:n sisään, joka pakenee aavikolle Kylo Renin kiduttaessa Poeta kartan olinpaikan selvittämiseksi. Kapinoiva iskusotilas FN-2187, jota Poe kutsuu nimellä ”Finn”, auttaa hänet pakoon ja he pakenevat TIE-hävittäjällä. He tekevät pakkolaskun Jakkulle; Finn poistuu hävittäjän sisältä ja olettaa Poen kuolleen, sillä hävittäjän jäänteet uppoavat hiekkaan. Poe oli kuitenkin heittäytynyt ulos aluksesta ja johti myöhemmin X-siipihävittäjien lentuetta taistelussa Ensimmäistä ritarikuntaa vastaan planeetta Takodanalla. Myöhemmin hän johtaa lentueen myös taisteluun Ensimmäisen ritarikunnan Tähdentappajatukikohtaan ja henkilökohtaisesti aiheuttaa ketjureaktion, joka johtaa planeettoja tuhoavan superaseen tuhoon.
The Last Jedi
Elokuvassa Star Wars: The Last Jedi Poe Dameron on muun Vastarinnan jäsenten ohella evakuoitumassa D’Qarin tukikohdasta juuri kun Ensimmäinen ritarikunta hyökkää. Kesken evakuoinnin, Poe päättää vastoin Leian käskyjä johtaa laivueen MG-100 StarFortress SF-17 -pommittajia tuhoamaan Mandator IV -luokan tähtitaistelulaiva Fulminatrixin. Vaikka taistelulaiva saadaan tuhottua, kaikki pommittajat tuhoutuvat hyökkäyksessä ja niiden miehistöt kuolevat. Rangaistuksena Leia alentaa Poen komentajasta kapteeniksi. Myöhemmin ritarikunta hyökkää Vastarinnan laivaston kimppuun ja melkein kaikki sen johtajista, Leiaa lukuun ottamatta, saavat surmansa. Leia on kuitenkin tajuton ja vara-amiraali Amilyn Holdo toimii hänen sijaisenaan. Poe päättää Finnin ja mekaanikko Rose Ticon avustuksella hankkiutua eroon yksinvaltias Snoken omalla tähtitaistelulaiva Supremacylla sijaitsevasta jäljityslaitteesta ja pitää suunnitelmansa salassa Holdolta. Kun Holdo päättää evakuoida komentoalus Raddusin, Poe päättää nousta kapinaan. Finn, Rose ja BB-8 kuitenkin epäonnistuvat jäljityslaitteen deaktivoimisessa ja Leia pysäyttää Poen kapinoinnin. Poe saa tietää, että Leian ja Holdon suunnitelma oli evakuoida Vastarinnan joukot mineraaliplaneetta Craitille ja lähettää sieltä hätäsignaali heidän liittolaisilleen. Ritarikunta sai Finnin ja Rosen epäonnistumisen myötä tietää evakuoinnista ja Poe johtaa vanhoilla V-4X-D -kiitureilla vastahyökkäystä AT-M6 -kävelijöitä vastaan. Vastarinta on tästä huolimatta alakynnessä, eivätkä liittolaiset uskalla tulla apuun. Luke Skywalkerin pitäessä Voiman kautta lähettämällään kuvajaisella Kylo Renin joukot kiireisenä, Poe opastaa Vastarinnan eloonjääneet tunneleiden kautta Reyn ja Chewbaccan luokse, jotka evakuoivat heidät Millennium Falconiin.
The Rise of Skywalker
Elokuvassa Star Wars: The Rise of Skywalker, noin vuosi Craitin taistelun jälkeen, Poe, Finn, Chewbacca ja trodatome-rotuun kuuluva mekaanikko Klaud käyvät Sintan jäätiköllä tapaamassa yhteyshenkilöään Booliota, jolla on viesti Ensimmäisen ritarikunnan vakoojalta. Pakomatkan aikana Poe tekee monta hyperajohyppyä karistaakseen TIE-hävittäjät kannoiltaan, muun muassa Cardovyten kristallikaaoksen, Ivezian peilitornien ja Tyfonisen tähtisumun läpi. Vakoojan viestin kautta Vastarinta saa vahvistuksen siitä, että Galaktisen Imperiumin keisari Palpatinen oli palannut kuolleista. Kun Rey löytää jedien pyhistä kirjoista Luken muistiinpanoja tiennäyttäjästä, joka johdattaisi sithien kätketylle planeetalle, Exegolille, Poe, Finn, Chewbacca, BB-8 ja C-3PO lähtevät hänen kanssaan aavikkoplaneetta Pasaanalle tapaamaan Lando Calrissiania, joka kertoi, että tiennäyttäjän sijainnin paljastava tikari oli nähty viimeksi reliikinmetsästäjä ja salamurhaaja Ochin hallussa. He löytävät Ochin jäänteet, hänen aluksensa sekä tikarin, mutta Kylo Ren, Renin rtarit ja iskusotilaat kaappaavat Falconin ja vangitsevat Chewbaccan. Kun Rey vahingossa tuhoaa yhden kuljetusaluksista ja he luulevat Chewbaccan kuolleen, he lähtevät Kijimille tapaamaan Poen vanhoja tuttavia, Zorii Blissiä ja Babu Frikiä, jotta C-3PO voisi paljastaa tikarin kirjoituksen käännöksen.
Tiennäyttäjä löytyi Kef Biristä, Endoria kiertävästä merikuusta, mutta sen tuhouduttua Reyn ja Kylon välisessä valosapelitaistelussa ja Reyn lähdettyä yksin pois, Poe, Finn, Chewbacca, BB-8 ja C-3PO palaavat mukanaan Ochin alukselta löytynyt droidi D-O sekä Kef Birillä tapaamansa Jannah ja tämän heimo Vastarinnan tukikohtaan viidakkokuu Ajan Klossille, missä heille paljastuu, että Leia oli kuollut kutsuessaan poikaansa Voiman kautta saadakseen tämän palaamaan valoisalle puolelle. Poe ylennettiin Vastarinnan virkaa tekeväksi kenraaliksi, mutta ei tuntenut olevansa valmis johtamaan koko Vastarintaa. Lando rohkaisee häntä kertomalla, etteivät Leia, Luke ja Han olleet itsekään täysin valmistautuneita omiin taisteluihinsa ja että heillä oli silloin ainakin toisensa. Poe ylentää Finnin Vastarinnan toiseksi kenraaliksi ja saatuaan D-O:n kertomana sekä Ahch-Tolta lähteneen Reyn ohjaaman Luken vanhan X-siipihävittäjän signaalin kautta Exegolin sijainnin selville ja miten sitä ympäröivän punaisen kaasun sekä planeetan kaoottisen ilmakehän läpi pääsee, he johtavat Vastarinnan laivaston hyökkäykseen sinne tuhoamaan Ensimmäisen ritarikunnan ja Palpatinen sith-laivaston yhdistymisestä syntyneen Viimeisen ritarikunnan. He lähettivät Landon pyytämään galaksin vapaita kansoja saapumaan avuksi taisteluun, uskoen näiden uskaltavan taistella vastaan, jos Vastarinta johtaa heitä siihen. Aluksi hyökkäys näyttää onnistuvan, mutta kun Poen ystävä Temmin ”Snap” Wexley kuolee taistelussa, hän alkaa menettää toivonsa, mutta sitten Lando saapuu mukanaan lukuisia Vastarinnan tukijoita eri puolilta galaksia, mukaan lukien Zorii ja Wedge Antilles. Palpatinen ja Ben Soloksi kääntyneen Kylon kuolemien jälkeen Vastarinta onnistuu tuhoamaan Viimeisen ritarikunnan kaikki tähtihävittäjät. Poe nähdään lopuksi juhlimassa voittoa Ajan Klossilla, Zoriin nyökätessä hänelle etäältä, mutta kieltäytyessä mistään sen enemmästä.
Sarjakuvat
Shattered Empire -sarjakuvan mukaan Poe syntyi kaksi vuotta Yavinin taistelun jälkeen. Hänen molemmat vanhempansa olivat Kapinaliiton jäseniä. Poen äiti oli A-siipilentäjänä toiminut luutnantti Shara Bey ja hänen isänsä kersantti Kes Dameron, joka kuului Endorin taistelussa Han Solon johtamaan iskuryhmään.
Videopelit
Poe Dameron esiintyy myös pelissä Disney Infinity 3.0, Oscar Isaacin ääninäyttelemänä.
Live & Off the Record
Live & Off the Record (espanjankielinen versio En Vivo y en Privado) on Shakiran toinen live-CD. Mukana on myös DVD. Se julkaistiin vuonna 2004.
DVD
DVD sisältää lisäksi dokumentin kiertueelta ja diskografian.
Vähimmäispalkka
Vähimmäispalkka ("minimipalkka") on pienin mahdollinen palkka, joka lain mukaan työntekijälle tulee maksaa. Useimmissa maissa on oma vähimmäispalkkalainsäädäntönsä mutta Suomessa, Ruotsissa ja Tanskassa ei ole yleistä vähimmäispalkkaa.
Vähimmäispalkka Suomessa
Suomessa ei ole käytössä vähimmäispalkkaa lakiin kirjattuna euromääräisenä palkkana, vaan laki määrää maksettavaksi tavanomaisen ja kohtuullisen palkan. Monissa muissa maissa vähimmäispalkat määritetään työehtosopimuksissa jokaiselle alalle erikseen. Esimerkiksi talonmiehen työtä koskevan työehtosopimuksen mukaisesti täysin työkykyisen talonmiehen vähimmäispalkka 40 viikkotyötunnin kokoaikatyöstä on 1.10.2009 alkaen 1238,33 euroa kuukaudessa.
Jos työsuhteessa ei tule sovellettavaksi työehtosopimuslain nojalla sitova työehtosopimus eikä yleissitova työehtosopimus eivätkä työnantaja ja työntekijä ole sopineet työstä maksettavasta vastikkeesta, on työntekijälle maksettava tekemästään työstä tavanomainen ja kohtuullinen palkka, määrää työsopimuslain 2 luvun 10 §. . Jos alalla on jokin muu kuin yleissitova työehtosopimus, tavanomaisena ja kohtuullisena voidaan pitää siinä määrättyä palkkaa. Jos alalla ei ole lainkaan työehtosopimuksia, tavanomainen ja kohtuullinen palkka voi perustua esimerkiksi alan järjestöjen palkkasuosituksiin. Ellei näitäkään ole, suositellaan työstä maksettavaksi ainakin niin paljon, että työttömyysturvalain työssäoloehdon mukainen päivärahaoikeus täyttyy. Kelan mukaan palkan on pitänyt olla vähintään 1 252 e/kk (vuonna 2021).
Keväällä 2009 Suomen ammattiliittojen keskusjärjestö SAK otti ensimmäistä kertaa tavoitteekseen yhtenäisen työehtosopimuksiin perustuvan minimipalkan ajamisen. Euroopan unionin jäsenmaista kahdellakymmenellä on lakiin perustuva yleissitova minimipalkka, sen puuttuessa vain Suomelta, Ruotsilta ja Tanskalta.
Yhdysvallat
Barack Obama halusi nostaa minimipalkan 10,10 dollariin, mutta kongressi vastusti ajatusta. Monissa osavaltioissa on päätetty korkeammasta minimipalkasta.
Minimipalkan nosto 15 dollariin tunnissa osana koronaelvytystä oli yksi demokraattien Joe Bidenin vaalilupauksista. Hän näyttää kuitenkin luopuneen siitä jo helmikuuhun 2021 mennessä.
Viro
Virossa valtion määräämä minimipalkka oli 33 % keskipalkasta vuonna 2008 (28,5 % vuonna 2000). Vuosia 1995-2000 koskeneen tutkimuksen mukaan minimipalkan nostot ovat vähentäneet työllisyyttä niiden työntekijöiden joukossa, joihin nostoilla on ollut vaikutusta, ts. joiden palkat jäivät korotetun minimipalkan alle, vaikka osalle maksetaankin yhä laittoman pientä palkkaa. Vuosina 2000-2005 palkat nousivat Virossa 8–12 %/vuosi.
Viron minimipalkka oli 89 euroa/kk vuonna 2000, 278 euroa/kk vuonna 2008. Vuonna 2021 vähimmäispalkka Virossa on 3,48 € /h.
Esimerkiksi Suomessa, Ruotsissa, Norjassa ja Tanskassa ei ole varsinaisia minimipalkkoja mutta muun muassa Suomessa monilla aloilla ammattiliiton sopima palkka on lainvoimainen minimipalkka työehtosopimusten yleissitovuuslain vuoksi.
Tutkimuksia
Elsalvadorilainen Fusades ja kanadalainen International Development Research Centre ovat tutkineet vähimmäispalkan vaikutuksia työntekijöihin ja perheisiin Costa Ricassa, El Salvadorissa ja Nicaraguassa. Tutkimuksen mukaan vähimmäispalkka on suoraviivainen ja tehoton ratkaisu köyhyyden vähentämiseen. Useimpien tulotaso nousee, kun heillä on taidot tai kyky pyytää korkeampaa palkkaa. Tähän vaikuttaa parantunut pääsy muodolliseen koulutukseen tai harjoitteluun.
Alan B. Kruegerin ja David Cardin tutkimus haastoi perinteisen ajattelun siitä, että vähimmäispalkan korkeampi taso vaikeuttaa nuorten, heikkotaitoisten ja vähiten koulutetusa saaneiden työnsaantimahdollisuuksia ja on siksi köyhien edun vastaista. Tutkimuksessa tarkastelluissa pikaruokaloissa työllistettiin enemmän ihmisiä vähimmäispalkan 5,05 dollariin nostaneessa New Jerseyssä kuin sen 4,25 dollarissa pitäneessä Pennsylvaniassa.
Satunnaiskoe: minimipalkka vähensi työtunteja ja siirsi työt tuottavammille
Online-työmarkkinoilla minimipalkan korotus johti työtuntien vähenemiseen ja töiden siirtymiseen ne nopeammin tekeville työntekijöille, jolloin vähemmän tuottavat työntekijät kärsivät. Matalapalkkatöissä työtunnit vähenivät jopa 30 prosenttia. Rekrytointien väheneminen oli pienempää. Satunnaistetussa tutkimuksessa onlinealusta tuotti tarkat tiedot.
Usein tutkijat katsovat, että vähimmäispalkan pienet korotukset heikentävät työllisyyttä vain vähän, todennäköisesti siksi, että yritykset vähentävät työtunteja ja ei-rahallista palkitsemista ja nostavat hintoja sekä mahdollisesti palkkaavat heikommin tuottavien työntekijöiden sijaan tuottavampia. Tämä voi selittää sen yllättävän tuloksen, että perinteisissä tutkimuksissa, joissa tätä ei voi havaita, työllisyyden heikkeneminen on vaatimatonta, vaikka väitteet joustamattomasta työvoiman kysynnästä tai monopsonista ovat epäuskottavia.
Tutkimuskirjallisuuden ongelma on se, että osavaltiokohtaiset vähimmäispalkkojen korotukset eivät ole satunnaisia ja monia yritysten reaktioita ei pystytä mittaamaan. Tutkimuksen onlinemarkkinoilla näitä ongelmia ei samoin ollut, vähimmäispalkat satunnaistettiin, tutkimus kattoi 160 000 työpaikkaa ja käytössä olivat tiedot työtunneistakin sekä kaikkien työntekijöiden ominaisuuksista ennen koetta. Näiden mittareiden mukaan vähimmäispalkan aikana rekrytoitiin paljon tuottavampia työntekijöitä. Perinteisissä tutkimuksissa tätä ei olisi voinut mitata. Demografia muuttui lähinnä vain korkeimman minimipalkan kokeessa, joten tuottavuuseroja lienee kaikkien demografioiden sisällä. Vaikutuksia yli minimipalkan ansaitseviin ei löytynyt.
Vähimmäispalkkojen kritiikkiä
Ammattiliittoilla on tapana asettaa palkat yli työn tasapainohinnan, jolla työn kysyntä ja tarjonta olisivat yhtä suuret, koska liittojen sisäpiiriläisenemmistö hyötyy tällaisesta ulkopiiriläisten jäädessä työttömiksi palkankorotuksen vuoksi. Tämä työttömyys on siis "tahdonvastaista" työttömien mutta "vapaaehtoista" ammattiliiton näkökulmasta.
Ay-liikkeen Palkansaajien tutkimuslaitoksen mukaan pitkän aikavälin työvoiman kysynnän palkkajousto on Suomessa -0,4 (eri yrityksissä 0,1–2,1, elintarviketeollisuudessa 0,7 ja vähittäiskaupassa 0,5). Tämä tarkoittaa, että jonkin yrityksen tai alan palkkojen nousu 1 %:n verran vähentää sen yrityksen tai alan työllisyyttä keskimäärin 0,4 %. Tästä ei kuitenkaan ole suoraan pääteltävissä minimipalkan muutoksien vaikutusta työllisyyteen. Saman lähteen mukaan: "Vaikka korkeampien minimipalkkojen uskotaan yleisesti vähentävän etenkin nuorisotyöllisyyttä, ei empiirinen tutkimusaineisto ainakaan Yhdysvaltain osalta yksiselitteisesti tue tätä väitettä. Eräissä viimeaikaisissa tutkimuksissa on päädytty tulokseen, jonka mukaan minimipalkkalainsäädännön muutoksilla ei ole ollut vaikutusta työllisyyteen tai että minimipalkkatason ja työllisyyden välinen yhteys on ollut jopa positiivinen. (Card & Krueger: 1995.) Näkemys ei kuitenkaan ole vielä saavuttanut yleistä hyväksyntää (esim. Neumark & Wascher 2004)." Kansantaloustieteen oppikirjan mukaan Suomen pitkän aikavälin palkkajousto olisi (miinus) 0,7–1, siis vaikutus olisi noin kaksinkertainen.
Työministeriön erikoistutkija Pekka Tiainen on laskenut, että viiden prosentin palkka-ale tuo saman verran työpaikkoja kuin dollarin heikentyminen 10 prosentilla vie työpaikkoja. Tiaisen mukaan työministeriön laskelma on optimistinen, koska se ei ota huomioon ostovoiman heikkenemistä.
Jopa monet kuuluisat keynesiläiset taloustieteilijät, kuten Nobel-palkinnon saaneet Paul Samuelson, James Tobin (ks. Tobinin vero) ja Gunnar Myrdal ("Ruotsin hyvinvointivaltion isä"), vastustivat minimipalkkoja. Vastustaessaan minimituntipalkan nostoa 1,45 dollarista 2 dollariin Samuelson kirjoitti: "Mitä mustaa nuorta auttaa tietää, että työnantajan pitäisi maksaa hänelle 2 dollaria tunnissa, jos juuri se seikka estää häntä saamasta työtä?" James Tobin kirjoitti: "Vastustan minimipalkkalakeja ja olen niin sen sanonut. Se vähentää työmahdollisuuksia, ceteris paribus, ja se on tehoton ja sattumanvarainen tulonjaon keino." Tobinin mukaan minimipalkat luovat Phillipsin käyrän ongelman tuottavaa epäsymmetriaa, kun palkat eivät jousta alaspäin vaan työllisyys.
Kuitenkin vuonna 2013 keynesiläiset, kuten Paul Krugman, ovat kannattaneet minimipalkan nostoa Yhdysvalloissa paitsi poliittisista syistä, myös sen vuoksi että Krugmanin mukaan minimipalkan nosto sen nykyiseltä melko matalalta tasolta ei tutkimusten mukaan vaikuta työllisyyteen negatiivisesti.
Vaikutus köyhiin ja mustiin
Roger Koopmanin mukaan eniten minimipalkoista kärsivät kokemattomat nuoret ja taitamattomat köyhät, etenkin mustat. 1950-luvulla mustien nuorten työttömyys oli valkoisten tasoa mutta vuosikymmenten minimipalkkakorotusten ja -laajennusten myötä se nousi 40 %:iin. Hyvin monet vähäistä osaamista vaativat palveluammatit ja muut työuran aloitukseen sopivat tehtävät ovat vähentyneet tai kadonneet yhteiskunnasta.
Alkuunpääsy työuralla
Musta ekonomisti Walter E. Williams kertoi, että hänen nuoruusvuosinaan Philadelphian slummissa varhaiset työkokemukset ja niiden myötä saadut työtaidot olivat elämän kululle paljon tärkeämpiä kuin noista töistä saatu matala palkka. Lisäksi nuoren työ ja oma palkka toivat itsekunnioitusta. "Jos nuori haluaa pestä autoja halvalla saadakseen työkokemusta ja itsekunnioitusta, onko kongressilla oikeutta kieltää se?" Koopman kysyy. Williamsin mukaan yleensäkin ihmiset hankkivat työtaitoja nimenomaan työskentelemällä matalilla palkoilla. Hänen mukaansa akateemisesti koulutetut lääkäritkin saavat tehdä tätä opiskellessaan, mutta köyhien perheiden vähätaitoisilta nuorilta kielletään mahdollisuus päästä alkuun elämässään.
Työehdot huononevat
Professori Tyler Cowenin mukaan minimipalkan korotus johtaa siihen, että työehtoja kiristetään siten, että työn arvo kohoaa korotetun minimipalkan tasolle, tavalla, johon työnantaja ja työntekijät eivät aiemmin vapaaehtoisesti päätyneet. Joissain tapauksissa korotus johtaa vain siihen, että vähemmän tuottavat työntekijät saavat potkut. Joskus kuitenkin voi olla, että korotuksen vuoksi työnantaja korvaa osan työpaikoista tuottavammilla työtehtävillä. Tällöin ne tehtävät annetaan tyypillisesti niille matalapalkkatyöntekijöille, joilla on parhaat kyvyt, mutta huono-osaisimmat työntekijät jäävät ilman.
Milton Friedmanin mukaan taloustieteilijät tietävät ainakin sen, miten luodaan pula (enimmäishinta) ja ylitarjonta (vähimmäishinta)
Yhdysvalloissa suurin osa ekonomisteista on vuonna 2003 tehdyn kyselyn perusteella sitä mieltä, että työn kysyntä on joustavaa, jolloin minipalkasta aiheutuisi ainakin jonkin verran työttömyyttä. Tämän näkemyksen ovat kuitenkin kyseenalaistaneet tunnetut työn taloustieteen tutkijat David Card ja Alan Kruger. He tarkastelivat vähimmäispalkan noston vaikutusta Yhdysvalloissa ja totesivat, että se ei lisännyt työttömyyttä. Tulos tarkoittaisi, että matalapalkkatyön kysyntä olisi joustamatonta.
Vähimmäispalkan eräs vaihtoehto on palkkatuki (tai perustulo). Tällöin valtio maksaa työntekijälle summan, joka nostaa tulotason riittävän korkeaksi katsotulle tasolle. Tukien käytössä on kuitenkin ongelmia. Jos työn tarjonta ja kysyntä ovat joustamattomia (tosin Suomessa työn kysynnän hintajoustoksi arvioidaan pitkällä aikavälillä peräti 0,7–1, ) työnantajat voivat laskea palkkoja vastaavan määrän, jolloin tuki menee yrityksille eikä työntekijät hyödy siitä. Toisaalta tukiainen voi muodostaa kannusteloukun, koska siirtyminen vaativimpiin töihin voi laskea tukiaista, jolloin tulojen lisäys voi jäädä liian pieneksi, mihin ratkaisuksi on esitetty perustuloa, joka ei vähenisi lisätulojen tahdissa.
Vähimmäispalkka suhteessa mediaanipalkkaan
Kansallinen vähimmäispalkkalainsäädäntö saattaa koskea myös saaria tai alueita, joiden olosuhteet poikkeavat pääasiallisesta maan tilasta. Yhdysvaltojen Puerto Ricossa on matalat elinkustannukset, matala mediaanipalkka ja 7,25 dollarin vähimmäispalkka. Vähimmäispalkka on 77 prosenttia suhteessa mediaanipalkkaan, kun taas osavaltioissa suhde vaihtelee 35–53 prosentin välillä. Puerto Ricosta poiketen, Amerikan Samoa ja Pohjois-Mariaanit ovat kansallisen vähimmäispalkkalainsäädännön ulkopuolella. National Bureau of Economic Researchin julkaisun mukaan kansallinen vähimmäispalkkalainsäädäntö on aiheuttanut monenlaisia negatiivisia vaikutuksia Puerto Ricon talouteen.
Vähimmäispalkan korottaminen ja automaatio
Kun teknologia on kehittynyt korkealle tasolle ja sen käyttöönottoa estävä tai hidastava tekijä on työntekijöiden matalat palkat, tällöin vähimmäispalkan korottaminen johtaa teknologiseen työttömyyteen, kun automaatioteknologian käyttöönotosta tulee kannattavaa. Tällaisessa tapauksessa vähimmäispalkan korottamisen intentio on auttaa työntekijää, mutta käykin niin että hän joutuu työttömäksi. Vähimmäispalkan nosto koskee vähittäiskauppaa ja palveluita, ja johtaa pankkiautomaattien, pikaruokaloiden tilausnäyttöjen ja kauppojen itsepalvelukassojen yleistymiseen
Vähimmäispalkkojen vastustajien väitteitä
Minimipalkka:
Vähimmäispalkkojen puolustusta
Matti Tuomala kirjoittaa, että taloustieteen perusoppikirjojen mukaan täystyöllisyys toteutuu työmarkkinoilla, kun työn kysyntä ja tarjonta kohtaavat. Näin löytynyttä tasapainopalkkaa korkeampi vähimmäispalkka johtaisi työn kysynnän pienenemiseen sen tarjontaa alhaisemmaksi eli tehottomuuteen, työttömyyteen ja hyvinvoinnin menetykseen. Siten työllisyyttä olisi mahdollista lisätä vain alentamalla liian korkeita palkkoja. Tähän vetoavat ne, jotka vastustavat minimipalkkaa tai työehtosopimusten yleissitovuutta ja vaativat paikallisen sopimisen lisäämistä ja irtisanomisten helpottamista. Tuomalan mukaan nämä työmarkkinoiden joustoja kaipaavat ihmiset kuvittelevat elävänsä täydellisen kilpailun ja täydellisen informaation maailmassa, jota valtio ja työmarkkinajärjestöt pyrkivät vääristämään. Todellisessa maailmassa informaatio on epätäydellistä ja työntekijöiden välillä on tuottavuuseroja. Todellisuudessa vähimmäispalkan asettaminen voi päinvastoin lisätä oikeudenmukaisuutta, hyvinvointia ja taloudellista tehokkuutta. Näin on etenkin silloin, kun työnantaja on paikallinen monopsoni tai oligopsoni. Monopsoniasemassa oleva työnantaja maksaa pienempää palkkaa ja työllistää vähemmän kuin sellainen työnantaja, joka toimii kilpailluilla työmarkkinoilla. Tällaiset tilanteet ovat yleisempiä kuin usein luullaan. Esimerkiksi Suomessa työntekijöillä on usein hyvin vähän vaihtoehtoja. Mutta jos vähimmäispalkka nostetaan monopsonitilanteessa maksettua palkkaa korkeammalle, voidaan lisätä työllisyyttä ja hyvinvointia ja vaikuttaa suotuisasti tulonjakoon, kunhan minimipalkkaa ei nosteta korkeammaksi kuin täydellisen kilpailun tilanteessa löytyvä markkinapalkka.
Turengin junaturma
Turengin junaturma, joskus myös Harvialan junaturma, tapahtui rataosalla Riihimäki–Tampere talvisodan aikana 12. maaliskuuta 1940, ja se on eniten uhreja vaatinut junaturma Suomessa.
Turmassa pohjoisesta tullut Loimaalta Viipuriin matkaavia 71. kuormastokomppanian sotilaita ja hevosia kuljettanut sotilasjuna törmäsi aamulla kello 5.28 yhteen etelästä tulleen tavarajunan numero 53 kanssa Harvialan ja Turengin välillä paikassa, joka oli 95. kilometripylväästä pohjoiseen noin sata metriä nykyisen pellettitehtaan kohdalla. Junien nopeus törmäyshetkellä oli noin 40–50 km/h. Turmassa kuoli 39 ihmistä ja loukkaantui 69, minkä lisäksi useita sotilasjunassa olleita hevosia kuoli tai jouduttiin ampumaan niiden vauhkoonnuttua. Eräs onnettomuudesta hengissä selvinnyt muisteli Laitilan Sanomien haastattelussa vuonna 1990, että miehet ja hevoset jäivät murskaantuneisiin vaunuihin puristuksiin "kuin hiirenloukkuun". Surmansa saaneet sotilaat olivat kotoisin Etelä-Satakunnasta ja Vakka-Suomesta; yksinomaan laitilalaisia oli 15, mikä oli viidesosa Laitilan kunnan koko talvisodan uhrimäärästä.
Onnettomuuden uhrien lukumäärä kasvoi suureksi, sillä sotilasjunan miehistönkuljetusvaunut, jotka Loimaalta lähtiessä olivat junan viimeisinä, olivat siirtyneet Toijalassa heti veturin perään junan kulkusuunnan muuttuessa. Törmäyksessä miehistönkuljetusvaunut, joita oli kolme (yksi III luokan matkustajavaunu ja kaksi niin sanottua härkävaunua), murskautuivat täysin, ja vaunujen kamiinat sytyttivät myös tulipaloja vaunujen jäännöksissä. Lisäksi pelastustoimet onnettomuuden jälkeen viivästyivät.
Onnettomuuden syynä oli Harvialan rautatieasemalla junanlähettäjänä toimineen rautatievirkamiesharjoittelijan virhe: hän antoi lähtöluvan Turengista päin tulossa olleelle tavarajunalle, vaikka sotilasjuna oli jo ohittanut Harvialan aseman. Alun perin junien oli tarkoitus kohdata Harvialan asemalla. Harjoittelijan kerrotaan ennen onnettomuutta olleen valveilla jo 36 tuntia ilman lepotaukoja. Harjoittelija tuomittiin myöhemmin oikeudessa kahden vuoden, yhden kuukauden ja kymmenen päivän vankeusrangaistukseen sekä 30 000 markan vahingonkorvauksiin, jotka koostuivat muun muassa uhrien hautajaiskuluista ja onnettomuudessa tuhoutuneen tai kadonneen omaisuuden korvaamisesta.
Voimassa olleen sotasensuurin vuoksi onnettomuudesta ei sen tapahduttua kerrottu julkisuudessa mitään. Seuraavan päivän sanomalehtien pääuutisaiheena oli sen sijaan juuri allekirjoitettu ja voimaan astunut Moskovan rauhansopimus.
Onnettomuuden uhrien muistoksi paljastettiin vuonna 2000 muistomerkki Turengin rautatieasemalla.
Maaliskuun 1940 aikana tapahtuivat myös Iittalan junaturma viikkoa ennen Turengin junaturmaa ja Putikon junaturma kuusi päivää Turengin onnettomuuden jälkeen. Näissä kolmessa junaturmassa sai surmansa yhteensä 84 ihmistä.
Jokto
Jokto (tunnus y) on SI-järjestelmän kerrannaisyksikön etuliite, joka tarkoittaa kvadriljoonasosaa (10-24). Se otettiin käyttöön 1991. Esimerkiksi joktometri (ym) on kvadriljoonasosa metriä.
Hermogenes (magister officiorum)
Hermogenes (k. noin 535 t. 536) oli itäroomalainen virkamies, magister officiorum, sotilaskomentaja ja lähettiläs Itä-Rooman ja sassanidien Persian välisen sodan aikana vuosina 527–532. Hän oli luultavasti kotoisin Scythia Minorin provinssista (nykyinen Dobrudzha Romaniassa ja Bulgariassa).
Colin Edwards
thumb|Colin Edwards Red Bull Indianapolis GP:ssä vuonna 2008. Colin Edwards (s. 27. helmikuuta 1974 Houston, Texas) on yhdysvaltalainen ratamoottoripyöräilijä. Hän kilpaili MotoGP-luokassa vuodet 2003–2014. Edwards ei onnistunut voittamaan MotoGP:ssä yhtään osakilpailua. Muista sarjoista hänen saavutuksiinsa kuuluu kaksi Superbiken maailmanmestaruussarjan mestaruutta vuosilta 2000 ja 2002. Hän on myös voittanut Suzukan 8 tunnin kestävyyskilpailun kolme kertaa vuosina 1996, 2001 ja 2002. Edwardsin lempinimi on ”Texas Tornado”. Hän asuu vaimonsa Alyssian ja tyttärensä kanssa Conroessa, Texasissa.
MotoGP-tilastot
thumb|Edwards kilpailemassa Hollannin Assenissa 2009.
Roman Weidenfeller
Roman Weidenfeller (s. 6. elokuuta 1980 Diez, Rheinland-Pfalzin osavaltio, Länsi-Saksa) on saksalainen jalkapallomaalivahti. Hän edusti lähes 20 vuotta kestäneellä pääsarjaurallaan Saksan Bundesliigassa Kaiserslauternia ja Borussia Dortmundia.
Seurajoukkueura
Kauden 2007–2008 alkuvaiheessa Weidenfeller sai kolmen ottelun pelikiellon ja 10 000 euron sakon herjattuaan rasistisesti Schalke-pelaaja Gerald Asamoahia. Lehtitietojen mukaan saksalaisvahti oli tarjoutunut pyytämään anteeksi tapahtunutta Asamoahilta, mutta kieltäytynyt tekemestä siitä julkista lausuntoa.
Karelia (juna)
Karelia oli VR-yhtymän edeltäjän Valtionrautateiden liikennöimä nimetty erikoispikajunavuoro Joensuusta Helsinkiin. Juna aloitti liikennöinnin 1972 ja se oli kulussa aina vuoteen 1992 asti. Vuoden 1974 aikatauluissa Karelia-juna EP 8 lähti Joensuusta kello 7.45 ja saapui Helsinkiin kello 13.55. Junan vastakkainen pari EP 7 lähti Helsingistä kello 16.05 ja saapui Joensuuhun kello 22.07. Junan pysähdyspaikat olivat Kitee, Parikkala, Imatra, Lappeenranta, Kouvola ja Lahti.
Frida Amundsen
Frida Waage Amundsen (s. 9. syyskuuta 1992 Vaksdal) on norjalainen laulaja ja lauluntekijä. Hän teki vuonna 2009 levytyssopimuksen EMI Musicin kanssa. Amundsenin kappale ”Closer” oli vuonna 2011 soitetuin kappale Norjan radioasemilla. Hänen debyyttialbuminsa, September Blue, julkaistiin vuonna 2012. Maaliskuussa 2012 Frida Amundsen julkaisi toisen singlensä, ”Rushin”. Se on myös saavuttanut suurta suosiota, sillä esimerkiksi Radio Novan vuoden 2012 suosituimpien kappaleiden listalla se on viikolla 37 noussut sijalle 11.
Time Is Right for Romans, Baby
Time Is Right for Romans, Baby on Pintandwefallin kolmas studioalbumi, joka julkaistiin 19. tammikuuta 2011.
Levyn kappaleista ”Paranoid”, ”Apple and I Die” ja ”I Will Survive” kuvattiin musiikkivideot. Kappaleen ”I Will Survive” videon ohjasi Iiti Yli-Harja (Tough Pint). Kappaleessa vaalea tyttö, jota esittää Crazy Pint (Sanna Komi), käy Nosturissa Rytmihäiriön keikalla.
Yhtye käyttää monipuolisesti soittimia ja vaihtelee niitä keskenään. Levyllä kuullaan seuraavia soittimia tai ääntä tuottavia laitteita: basso, kitara, ukulele, banjo, huuliharppu, ”Darth-breathing” (mikä viitannee Tähtien sota -elokuvien Darth Vader -hahmon hengitysääneen), kosketinsoittimet ja syntetisaattorit (Casio, Rhytmic 10, Korg), tamburiini, kazoo, stylofoni, theremin, rummut, kellopeli, okariino, guiro ja lehmänkello. Lisäksi on mainittu kätten taputus ja hyperventilaatio.
Amsterdamsaarenalbatrossi
Amsterdamsaarenalbatrossi (Diomedea amsterdamensis) on erittäin uhanalainen, valtavan kokoinen albatrossi.
Koko ja ulkonäkö
Lintu on lähes kuningasalbatrossin kokoinen jättiläinen. Sen vartalon pituus on 110 cm ja siipien kärkiväli noin 3 metriä. Aikuisen pesivän linnun yläpuoli on suklaanruskea, sillä on valkoinen naama ja kurkku sekä ruskea rintavyö. Siipien alapinta on valkoinen ja siiven kärki on musta. Vaaleanpunaisen nokan kärjessä on tumma täplä.
Laji kuvailtiin ja nimettiin vasta 1983 (Roux et al.). Sitä pidettiin aikaisemmin jättiläisalbatrossin alalajina.
Esiintyminen
Laji pesii vain Amsterdaminsaarella Ranskan eteläisessä territoriossa, Australian ja Etelä-Afrikan puolivälissä Intian valtamerellä. 1984 pesiviä pareja oli vain 5, mutta nykyisin kanta on vahvistunut ja parimäärä oli vuonna 2018 46. Saaren populaatio on kooltaan noin 170 lintua, joista 92 on sukukypsiä yksilöitä.
Pesimäaikana emot ruokailevat noin 2200 kilometrin säteellä subtrooppisilla vesillä. Pesimäajan ulkopuolisia vaelluksia ei tunneta kunnolla, mutta oletetaan lajin vaeltelevan lähinnä Australian ja Uuden-Seelannin vesillä.
Uhanalaisuus
Laji on uhanalainen ja ilman suojelutoimia se olisi kenties jo kuollut sukupuuttoon. Sen kanta on kuitenkin ollut kasvussa, ja vuonna 2018 Kansainvälinen luonnonsuojeluliitto luokitteli sen erittäin uhanalaiseksi. Sen luokituksena oli vuodesta 1994 saakka ollut äärimmäisen uhanalainen.
Koko saaren eläimistö on kärsinyt suuresti sinne vapautettujen kissojen takia. Myös laiduntava karja on tuhonnut pesiä. Pitkäsiimakalastajat ovat tappaneet tai vahingoittaneet suurta joukkoa lintuja. Nykyään suurin uhka on taudit (lintukolera ja Erysipelothrix rhusiopathidae bakteeri), jotka ovat levinneet 3 kilometrin päässä olevasta hoikka-albatrossiyhdyskunnasta (Thalassarche chlororhynchos). Viime vuosina lisääntynyt poikaskuolleisuus osoittaa taudin leviävän kaiken aikaa.
Suojelutoimet
Kaikki linnut on merkitty ja tarkat laskennat toistetaan vuosittain. Vuonna 1987 laidunkarjan määrää alueella vähennettiin ja rakennettiin aita, jolla eristettiin osa saarta. Vuonna 1992 rakennettiin toinen aita estämään karjasta mahdollisesti leviäviä taudinaiheuttajia.
FIDE Grand Prix 2008–2010
FIDE Grand Prix oli kuuden shakkiturnauksen sarja, joka on osa vuoden 2012 shakin maailmanmestaruusottelun karsintaa. Alkuperäiseen MM-karsintajärjestelmään tulleiden muutoksien jälkeen turnaussarjan kahdelle parhaalle oli tarjolla pääsy kahdeksan pelaajaan joukkoon pelaamaan 2010—11 karsintaotteluja. Kokonaiskilpailun kaksi ensimmäistä sijaa ja paikat ehdokasotteluihin ottivat Armenian Levon Aronian ja Azerbaidžanin Teymur Rəcəbov.
Osallistujat
Sarjan voitosta pelasi kaksikymmentä pelaajaa:
Hantit
Hantit (aikaisemmin ostjakit, hantiksi hanti tai hanti jah ’hantikansa’, ) ovat suomalais-ugrilainen kansa, jotka puhuvat suomalais-ugrilaisiin kieliin kuuluvaa hantia. Heidän asuinalueensa ovat Venäjällä Uralvuoriston itäpuolella Siperiassa Ob-joen ja sen sivujokien Kazymin, Pymin, Tremjuganin, Again, Tromaganin, Vahin ja Vasjuganin varsilla.
FIDE Grand Prix 2008–2010
Osallistujat
Aikataulu- ja sääntömuutokset saivat Magnus Carlsenin (NOR 2765) ja Michael Adamsin (ENG 2729) vetäytymään kilpailusta ennen kolmatta, Elistan turnausta. Isäntäkaupunkien vaihtuessa myös näiden nimeämät omat pelaajat Mohamad Al Modiahki (QTR 2569), David Navara (CZE 2680) ja Yannick Pelletier (SWZ 2600) menettivät osallistumisoikeutensa. Tilalle nimettiin Akopian, Aleksejev, Eljanov sekä Kasimdzhanov.
Hantit
Pääosa hanteista asuu Hanti-Mansian autonomisen piirikunnan alueella. Pohjoisimmat hantien asuttamat alueet ovat Jamalin Nenetsian autonomisen piirikunnan alueella Ob-joen alajuoksun itärannalla, lähellä piirikunnan pääkaupunkia Salehardia. Pohjoisessa hantien tärkeitä taajamia ovat Kazym ja Šuryškary. Etelän suunnalla heidän keskuspaikkojaan ovat Hanti-Mansijskin ja Surgutin kaupungit.
FIDE Grand Prix 2008–2010
Turnausten kulku
Peliaikana oli neljäkymmentä ensimmäistä siirtoa 120 minuutissa, seuraavat kaksikymmentä siirtoa 60 minuutissa, ja sen jälkeen 15 minuuttia aikaa loppupeliin 30 sekunnin siirtobonuksella. Erikoissääntönä pelaajat eivät saaneet ehdottaa tasapeliä vastustajalleen. Peli voitiin sopia tasapeliksi vain aseman toistolla, viidenkymmenen siirron säännöllä, ikuisella shakilla tai mattiin riittämättömällä materiaalilla.
Hantit
Hanteista ja manseista käytetään yhteisnimitystä obinugrilaiset kansat, ja heidän puhumansa kielet kuuluvat obinugrilaisiin kieliin.
FIDE Grand Prix 2008–2010
Pisteidenlasku
Pelaajat saivat pisteitä sijoituksistaan neljässä turnauksessa, mutta vain kolme parasta tulosta laskettiin mukaan. Pisteitä sai seuraavasti: 180-150-130-110 ja seuraavat aina 10 pistettä vähemmän viimeisen pelaajan saadessa 10. Jos pelaajat saivat yhtä paljon pisteitä turnauksessa, he saivat jaetun GP-pistemäärän. Eniten pisteitä saanut pelaaja voitti turnaussarjan. Tasatilanteen sattuessa voittaja ratkaistiin neljännen turnauksen perusteella. Jos tämäkään ei auttanut, katsottiin järjestyksessä pelipisteitä, ensimmäisiä sijoja, toisia sijoja ja voitettuja pelejä. Viimeisenä mahdollisuutena voittaja ratkaistiin arpomalla.
Hantit
Nimen alkuperä
Hantit itse käyttävät itsestään nimeä hanti tai hanti jah eli ’hantikansa’. Aiemmin heistä käytettiin nimeä ostjakit, mutta nykyisin sana hanti on korvannut sanan ostjakki monissa kielissä, myös suomessa. Hantien omankielinen nimitys on todennäköisesti samaa alkuperää kuin unkarin sotajoukkoa tarkoittava sana had. Aikaisemmin käytetty nimitys ostjakki puolestaan on peräisin hantinkielisestä yhdyssanasta aas-jah ’Obin kansa’, joka huontaa juurensa Objoen hantinkielisestä nimestä Aas.
FIDE Grand Prix 2008–2010
Rahapalkinnot
Pelaajat saivat sijoituksistaan turnauksissa myös rahaa. Voittaja sai turnauksesta vähintään 75 000 euroa, toinen 50 000, kolmas 40 000, neljäs 30 000, viides 25 000, kuudes 20 000 ja seuraavat aina kaksituhatta vähemmän. Tasapisteissä pelaajat jakoivat rahat.
Hantit
Määrä
Aikoinaan hantit ja mansit asuivat hyvin laajalla alueella läntisen Siperian suurten jokien varsilla. Vuonna 1989 hanteja oli 22 521 henkilöä. Hanteja eli ostjakkeja on 20 000 ja manseja eli voguleja noin 7 500. Hantin kieltä puhui 1990-luvun puolivälissä äidinkielenään noin 13 000 henkeä, eli noin 50 prosenttia hanteista. Puhujien määrä vähenee vuosittain huomattavasti, ja sen takia hantin kieli on kuoleva kieli.
FIDE Grand Prix 2008–2010
Baku
Ensimmäinen turnaus pidettiin Bakussa, ja sen voittivat Magnus Carlsen, Wang Yue ja Vüqar Həşimov. ELO  1 2 3 4 5 6 7 8 9 0 1 2 3 4  Yht GP-Pisteet 1 Həşimov, Vüqar        2679  * ½ ½ ½ 1 ½ 1 ½ 1 ½ ½ ½ ½ ½  8    153⅓ 2 Wang Yue              2689  ½ * ½ ½ ½ ½ 1 ½ ½ 1 1 ½ ½ ½  8    153⅓ 3 Carlsen, Magnus       2765  ½ ½ * 0 ½ 1 ½ 1 ½ ½ ½ ½ 1 1  8    153⅓ 4 Mamedyarov, Shakhriyar 2752 ½ ½ 1 * ½ ½ ½ ½ ½ 1 0 1 1 0  7½   105 5 Grischuk, Alexander   2716  0 ½ ½ ½ * ½ ½ ½ ½ ½ 1 1 ½ 1  7½   105 6 Adams, Michael        2729  ½ ½ 0 ½ ½ * 1 ½ 0 0 1 1 ½ ½  6½    85 7 Svidler, Peter        2746  0 0 ½ ½ ½ 0 * ½ 1 1 ½ ½ ½ 1  6½    85 8 Radjabov, Teimour     2751  ½ ½ 0 ½ ½ ½ ½ * 1 ½ 0 0 1 ½  6     60 9 Kamsky, Gata          2726  0 ½ ½ ½ ½ 1 0 0 * ½ ½ ½ ½ 1  6     60 10 Karjakin, Sergey      2732  ½ 0 ½ 0 ½ 1 0 ½ ½ * ½ ½ ½ 1  6     60 11 Cheparinov, Ivan      2696  ½ 0 ½ 1 0 0 ½ 1 ½ ½ * 0 0 1  5½    35 12 Navara, David         2672  ½ ½ ½ 0 0 0 ½ 1 ½ ½ 1 * ½ 0  5½    35 13 Bacrot, Etienne       2705  ½ ½ 0 0 ½ ½ ½ 0 ½ ½ 1 ½ * 0  5     15 14 Inarkiev, Ernesto     2684  ½ ½ 0 1 0 ½ 0 ½ 0 0 0 1 1 *  5     15
Hantit
Määrä
Hanteja on jonkin verran siirtynyt myös perinteisen asuinalueensa ulkopuolelle, pääasiassa entisen Neuvostoliiton alueelle. Esimerkiksi Ukrainassa eli sata hantia vuonna 2001.
FIDE Grand Prix 2008–2010
Sotši
Sotšin turnaus pelattiin 31. heinäkuuta – 14. elokuuta 2008, ja sen voitti Levon Aronian.
Hantit
Määrä
Viime aikoina hantit ja mansit ovat pyrkineet tehostamaan oman kielen ja kulttuurin opetusta kouluissa ja harrastuspiireissä.
FIDE Grand Prix 2008–2010
Sotši
ELO  1 2 3 4 5 6 7 8 9 0 1 2 3 4  Yht GP-pisteet 1 Aronian, Levon      2737  * ½ ½ ½ ½ ½ ½ 0 ½ 1 1 1 1 1  8½   180 2 Radjabov, Teimour   2744  ½ * 0 ½ 0 ½ 1 ½ ½ ½ 1 1 1 1  8    150 3 Wang Yue            2704  ½ 1 * ½ ½ ½ ½ ½ ½ ½ ½ 1 ½ ½  7½   120 4 Kamsky, Gata        2723  ½ ½ ½ * ½ ½ ½ 1 ½ ½ 0 ½ 1 1  7½   120 5 Svidler, Peter      2738  ½ 1 ½ ½ * 1 0 0 1 ½ 0 ½ ½ 1  7     90 6 Jakovenko, Dmitry   2709  ½ ½ ½ ½ 0 * ½ ½ 1 ½ 1 ½ ½ ½  7     90 7 Karjakin, Sergey    2727  ½ 0 ½ ½ 1 ½ * ½ ½ 0 1 ½ ½ 1  7     90 8 Ivanchuk, Vassily   2781  1 ½ ½ 0 1 ½ ½ * ½ ½ ½ 0 ½ ½  6½    65 9 Həşimov, Vüqar      2717  ½ ½ ½ ½ 0 0 ½ ½ * ½ ½ ½ 1 1  6½    65 10 Grischuk, Alexander 2728  0 ½ ½ ½ ½ ½ 1 ½ ½ * 0 ½ ½ ½  6     45 11 Cheparinov, Ivan    2687  0 0 ½ 1 1 0 0 ½ ½ 1 * ½ ½ ½  6     45 12 Gelfand, Boris      2720  0 0 0 ½ ½ ½ ½ 1 ½ ½ ½ * ½ ½  5½    30 13 Navara, David       2646  0 0 ½ 0 ½ ½ ½ ½ 0 ½ ½ ½ * 0  4     15 14 Al-Modiahki, Mohamad 2556 0 0 ½ 0 0 ½ 0 ½ 0 ½ ½ ½ 1 *  4     15
Hantit
Kieli
Hanti ja mansi eli voguli kuuluvat obinugrilaisiin kieliin, jotka ovat puhujamääriltään pieniä pohjoisia kieliä. Suomalais-ugrilaisessa kieliperheessä heidän lähimpiä sukulaisiaan ovat unkarilaiset.
FIDE Grand Prix 2008–2010
Elista
Elistan turnaus pelattiin 13. joulukuuta – 29. joulukuuta 2008, ja sen voiton jakoivat Teymur Rəcəbov, Dmitri Jakovenko ja Aleksandr Grištšuk.
Hantit
Kieli
Kielet ovat erittäin uhanalaisia venäläisten harjoittaman sulauttamispolitiikan takia. Lapset on usein eristetty vanhemmistaan koulukoteihin. Niissä oman kielen puhuminen oli pitkään rangaistava teko.
FIDE Grand Prix 2008–2010
Elista
ELO	 1 2 3 4 5 6 7 8 9 0 1 2 3 4  	Yht GP-pisteet 1. Rəcəbov, Teymur	        2751 AZE  * ½ ½ ½ ½ 1 ½ ½ ½ ½ 1 1 0 ½  	8   153.33 2. Jakovenko, Dmitri	        2737 RUS  ½ * ½ ½ ½ ½ ½ 1 1 ½ ½ ½ 1 ½  	8   153.33 3. Grischuk, Alexander	        2719 RUS  ½ ½ * 0 1 ½ ½ 1 ½ ½ 1 1 ½ ½  	8   153.33 4. Həşimov, Vüqar	        2703 AZE  ½ ½ 1 * 0 ½ 1 ½ ½ ½ ½ 1 ½ ½	7½  110 5. Leko, Peter	  	        2747 HUN  ½ ½ 0 1 * 0 ½ ½ ½ 1 ½ ½ ½ ½  	6½  80 6. Bacrot, Etienne	        2705 FRA  0 ½ ½ ½ 1 * ½ ½ ½ ½ ½ ½ ½ ½	6½  80 7. Mamedyarov, Shakhriyar	2731 AZE  ½ ½ ½ 0 ½ ½ * ½ ½ ½ ½ 1 ½ ½	6½  80 8. Wang Yue		        2736 CHN  ½ 0 0 ½ ½ ½ ½ * ½ 1 ½ 1 ½ ½	6½  80 9. Kasimdzhanov, Rustam        2672 UZB  0 0 ½ ½ ½ ½ ½ ½ * 1 0 ½ 1 1   6½  80 10. Cheparinov, Ivan		2696 BUL ½ ½ ½ ½ 0 ½ ½ 0 0 * 1 0 1 1 	6   50 11. Alexeev, Evgeny		2719 RUS 0 ½ 0 ½ ½ ½ ½ ½ 1 0 * 0 ½ 1	5½  35 12. Eljanov, Pavlo		2720 UKR 0 ½ 0 0 ½ ½ 0 0 ½ 1 1 * 1 ½	5½  35 13. Inarkiev, Ernesto	       2669 RUS  1 0 ½ ½ ½ ½ ½ ½ 0 0 ½ 0 * ½	5   15 14. Akopian, Vladimir	       2679 ARM  ½ ½ ½ ½ ½ ½ ½ ½ 0 0 0 ½ ½ *	5   15
Hantit
Elinkeinot
Hantit harjoittavat muiden arktisen vyöhykkeen kansojen tapaan poronhoitoa, keräilyä ja metsästystä.
FIDE Grand Prix 2008–2010
Naltšik
ELO           Yht 1 Aronian Levon        2754	ARM	8½ 2 Leko Peter	        2751	HUN	7½ 3 Akopian Vladimir	 2696	ARM	7½ 4 Grischuk Alexander	 2748	RUS	7 5 Bacrot Etienne	 2728	FRA	7 6 Alekseev Evgeny	 2716	RUS	6½ 7 Gelfand Boris	 2733	ISR	6½ 8 Kamsky Gata	        2720	USA	6 9 Svidler Peter	 2726	RUS	6 10 Karjakin Sergey	 2721	UKR	6 11 Mamedyarov Shakhriyar 2725	AZE	6 12 Ivanchuk Vassily	 2746	UKR	5½ 13 Kasimdzhanov Rustam	 2695	UZB	5½ 14 Eljanov Pavlo	 2693	UKR	5½
Hantit
Elinkeinot
Nykyisin heidän perinteiset elinkeinonsa kalastus, metsästys ja poronhoito ovat vaarassa alueen rikkaiden luonnonvarojen, öljyn ja maakaasun hyödyntämisen vuoksi. Öljy- ja kaasuporaukset ovat tuoneet läntiseen Siperiaan myös siirtotyövoimaa, ja hantit ja mansit ovat jääneet piirikunnassaan pieneksi vähemmistöksi.